Sabinovčan (folklórny súbor)

Folklórny súbor Sabinovčan vznikol v roku 1982 pri MsKs v Sabinove. Jeho spoluzakladateľom a prvým umeleckým vedúcim, bol Štefan Kucko, ktorý založil aj Folklórny súbor Šarišan.

V súčasnosti folklórny súbor i naďalej funguje pod záštitou MsKS v Sabinove. 

Folklórny súbor Sabinovčan sa venuje umeleckej tanečnej tvorbe, vychádzajúcej z autentického folklóru najmä z regiónov východného Slovenska. 

Pozostáva z troch zložiek a to z tanečnej, speváckej a hudobnej zložky. Tanečný kolektív tvoria amatérski tanečníci vo veku od 15- 30 rokov. Umeleckým vedúcim súboru je Mgr. Natália Salanciová.

Tanečnú zložku Sabinovčan Vytrvalci tvoria bývalí členovia FS Sabinovčan vo vekovom rozmedzí nad 35 rokov. 

Súbor má aj svoju vlastnú prípravku (DFS Sabinik) pre deti od 5 do 15 rokov, kde sa pod odborným vedením Mgr. Natálii Salanciovej pripravujú na vstup do FS Sabinovčan.

Vedúcou speváckej zložky je Robert Mészáros a vedúcim hudobnej zložky je Mgr. Stanislav Salanci DiS.art.. 

Organizačnou vedúcou folklórneho súboru je Mgr. Janette Rákošová. 

V priebehu svojej činnosti súbor absolvoval zahraničné zájazdy. Zúčastnil sa medzinárodných festivalov v známych európskych krajinách: Taliansko, Maďarsko, Poľsko, Španielsko, Juhoslávia, Portugalsko, Belgicko, Francúzsko, Bulharsko, Turecko, Čína a Chorvátsko. Sabinovčan videli diváci aj na africkom kontinente v Alžírsku. Dlhoročným partnerom je poľský súbor piesní a tanca Chodowiacy zo Siedlc.

V súbore pôsobili mnohí tanečníci, speváci a muzikanti  ktorí neskôr pôsobili alebo ešte pôsobia v známych profesionálnych, poloprofesionálnych a amatérskych súboroch, ako sú: SĽUK, Lúčnica, PUĽS, Šarišan, Dúbrava, Borievka, Jánošík, Zobor, Torysa.

Umeleckým vedúcim súboru je Mgr. Natália Salanciová.

 Premiérové programy FS Sabinovčan 
1987 - 5. výročie

1992 - 10. výročie 23.10. Parobčene mojo

1997 - 15. výročie 22.11.

2000 - Ked mi prišla kartka narukovac 22.12.

2002 - Šarišani jak še mace 9.11.

2009 - Znam ja dobre znam

2012 - Spomienky - slávnostný program k 30. výročiu založenia FS

2018 - 35. výročie  ´´ A bez ženoch še mi domu nevracajce! ´´ 

2023 - Idzem, idzem a dze, neznam... - 21.10.2023 

 FS Sabinovčan - Vytrvalci 
Umelecké teleso, ktoré pracuje pri Mestskom kultúrnom stredisku v Sabinove. Vzniklo pred piatimi rokmi pri príležitosti 30. výročia FS Sabinovčan. 

Jeho základňu tvoria bývalí tanečníci FS Sabinovčan. V súčasnosti má 16 členov. Umeleckým vedúcim je Ladislav Trojanovič.

Majú pestrý hudobný program. Čerpajú námety z regiónov Šariša, Zemplína a Spiša.

 Významné ocenenia 
 Sólo spev 
2001 - 2. miesto v celoslovenskej súťaži (r. 2001)-Martina Čajkovská
2000 - 1. miesto v okresnej súťaži (r. 2000)- Martina Čajkovská
1993 - 2. miesto v okresnej súťaži (r. 1993)- Anna Hrabčáková
1992 - 3. miesto v okresnej súťaži (r.1992) -Anna Hrabčáková

 Spevácka skupina 
2000 - 1. miesto v okresnej súťaži, 2. miesto v krajskej súťaži
1995 - 3. miesto v okresnej súťaži
1992 - 2. miesto v okresnej súťaži

 Tanec 
2006 - 2. miesto na medzinárodnom festivale v Alžírsku
2004 - 1. miesto v krajskej súťaži choreografií- malá forma
2004 - 1. miesto v krajskej súťaži choreografií- veľká forma
2003 - 1. miesto v okresnej súťaži choreografií- malá a veľká forma
2001 - 1. miesto v okresnej súťaži choreografií
1992 - 2. miesto sólisti v okresnej súťaži tanca sólistov, tanečníkov - Adela Guľašová, Anton Dolinský

 Hudba 
2005 - 1. miesto na medzinárodnom festivale v Turecku

 Referencie 



Kategória:Organizácie založené v 1982
Kategória:Kultúra v Sabinove
Kategória:Slovenské folklórne súbory